આજકાલ જોવા મળે છે કે કોઈ પણ જગ્યાએ લગ્નનાં મુહૂર્ત સચવાતાં નથી. માત્ર ‘રિવાજ હોવાથી નિભાવો’ની ભાવના જોવા મળે છે. તેને સમજવા કોઈ પ્રયત્ન થતો નથી. આ અંગે સુરતનાં વકીલ શિવાંગી જરીવાલા કહે છે, ‘મને બધાં રિવાજોની તો ખબર નથી, પરંતુ હું એટલું ઈચ્છીશ કે, મારી જે પર્સનલ ઔરા છે, પર્સનાલિટી છે તે સચવાવી જોઈએ. દરેક માણસને જરૃરી હોય એ સ્પેસ જળવાય એ પણ એટલું જ જરૃરી છે. જો આ બે વસ્તુ કોઈ પણ વ્યક્તિ સમજી લે તો મને નથી લાગતું કે કોઈ પણ લગ્નજીવનમાં કે કોઈ પણ રિલેશનશિપમાં ક્યારેય કોઈ પ્રોબ્લેમ થાય. મારું અંગત માનવું છે કે સ્ત્રી અને પુરુષનો પરસ્પર એકબીજા પર સમાન હક્ક હોવો જોઈએ અને તે જળવાઈ રહેવો જોઈએ. આધુનિક સપ્તપદીમાં આ વાતનો સમાવેશ થાય તો તે ખરેખર ખૂબ સારું કહેવાશે.